CELEX: 32014R1376
Language: hr
Date: 2014-12-10 00:00:00
Title: Uredba (EU) br. 1376/2014 Europske središnje banke od 10. prosinca 2014. o izmjeni Uredbe (EZ) br. 1745/2003 o primjeni odredbi o minimalnim pričuvama (ESB/2003/9) (ESB/2014/52)

20.12.2014   
            
            
               HR
            
            
               Službeni list Europske unije
            
            
               L 366/79
            
         UREDBA (EU) br. 1376/2014 EUROPSKE SREDIŠNJE BANKE
   od 10. prosinca 2014.
   o izmjeni Uredbe (EZ) br. 1745/2003 o primjeni odredbi o minimalnim pričuvama (ESB/2003/9)
   
      (ESB/2014/52)
   
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 19. stavak 1.,
   uzimajući u obzir Uredbu Vijeća (EZ) br. 2531/98 od 23. studenoga 1998. o primjeni odredbi o minimalnim pričuvama od strane Europske središnje banke (1),
   uzimajući u obzir Uredbu Vijeća (EZ) br. 2532/98 od 23. studenoga 1998. o ovlastima Europske središnje banke za izricanje sankcija (2),
   budući da:
   
               (1)
            
            
               Člankom 19. stavkom 1. Statuta Europskog sustava središnjih banaka i Europske središnje banke određuje se da Upravno vijeće Europske središnje banke (ESB) može utvrditi odredbe koje se odnose na obračun i određivanje potrebnih minimalnih pričuva. Pojedinosti o primjeni odredbi o minimalnim pričuvama utvrđene su u Uredbi (EZ) br. 1745/2003 Europske središnje banke (ESB/2003/9) (3).
            
         
               (2)
            
            
               Upravno vijeće je 3. srpnja 2014. odlučilo promijeniti učestalost održavanja svojih sastanaka vezanih uz monetarnu politiku s jednom mjesečno na svakih šest tjedana počevši od 1. siječnja 2015. i shodno tome produljiti razdoblja održavanja pričuva s četiri na šest tjedana.
            
         
               (3)
            
            
               Sukladno Uredbi (EZ) br. 1745/2003 (ESB/2003/9), razdoblje održavanja je razdoblje tijekom kojeg se obračunava pridržavanje odredbi o obveznim pričuvama i u kojem se te minimalne pričuve moraju držati na računima pričuva.
            
         
               (4)
            
            
               Promjena u trajanju razdoblja održavanja ne utječe na obračun iznosa minimalnih pričuva koje moraju biti ispunjene tijekom razdoblja održavanja za institucije na koje se primjenjuju svi izvještajni zahtjevi na temelju Uredbe (EU) br. 1071/2013 Europske središnje banke (ESB/2013/33) (4). Takve institucije obračunavaju, kao i ranije, osnovicu za obračun pričuva za određeno razdoblje održavanja na temelju podataka na temelju Uredbe (EU) br. 1071/2013 (ESB/2013/33) koji se odnose na mjesec koji dolazi dva mjeseca prije mjeseca u kojem počinje razdoblje održavanja. S druge strane, promjena trajanja razdoblja održavanja utječe na obračun iznosa minimalnih pričuva za institucije koje dostavljaju podatke tromjesečno na temelju Uredbe (EU) br. 1071/2013 (ESB/2013/33), budući da će tromjesečno razdoblje od sada obuhvaćati dva razdoblja održavanja.
            
         
               (5)
            
            
               Uredbu (EZ) br. 1745/2003 (ESB/2003/9) trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Izmjene
   Uredba (EZ) br. 1745/2003 (ESB/2003/9) mijenja se kako slijedi:
   
               1.
            
            
               Članak 3. stavak 4. zamjenjuje se sljedećim:
               „4.   Za institucije kojima je odobreno odstupanje utvrđeno u članku 9. stavku 1. Uredbe (EU) br. 1071/2013 Europske središnje banke (ESB/2013/33) (5) (institucije ‚na repu’), osnovica za obračun pričuva obračunava se za dva uzastopna razdoblja održavanja počevši od razdoblja održavanja koje počinje u trećem mjesecu nakon kraja tromjesečja, na temelju podataka na kraju tromjesečja koji se dostavljaju u skladu s točkom 4. dijela 1. Priloga III. Uredbi (EU) br. 1071/2013 (ESB/2013/33). Te institucije izvješćuju o svojim minimalnim pričuvama u skladu s člankom 5.
            
         
               2.
            
            
               Članak 7. stavak 1. zamjenjuje se sljedećim:
               „1.   Osim ako Upravno vijeće ESB-a odluči izmijeniti kalendar u skladu sa stavkom 2., razdoblje održavanja počinje na dan namire glavne operacije refinanciranja nakon sastanka Upravnog vijeća na kojem je planirana ocjena stajališta monetarne politike. Izvršni odbor ESB-a objavljuje kalendar razdoblja održavanja najmanje tri mjeseca prije početka svake kalendarske godine. Taj se kalendar objavljuje u Službenom listu Europske unije i na internetskim stranicama ESB-a i nacionalnih središnjih banaka sudionica.”
            
         
               3.
            
            
               U članku 3. stavcima 1. i 3., članku 4. stavku 1., članku 5. stavku 5., članku 10. stavku 6., članku 11. i članku 13.a stavku 1. točki (b), upućivanje na Uredbu (EZ) br. 2423/2001 (ESB/2001/13) zamjenjuje se upućivanjem na Uredbu (EU) br. 1071/2013 (ESB/2013/33).
            
         
               4.
            
            
               U članku 5. stavku 3. i članku 13. stavku 4. upućivanje na članak 5. Uredbe (EZ) br. 2423/2001 (ESB/2001/13) zamjenjuje se upućivanjem na članak 6. Uredbe (EU) br. 1071/2013 (ESB/2013/33).
            
         
               5.
            
            
               U članku 13. stavku 2. upućivanje na Prilog II. Uredbi (EZ) br. 2423/2001 (ESB/2001/13) zamjenjuje se upućivanjem na Prilog III. Uredbi (EU) br. 1071/2013 (ESB/2013/33).
            
         Članak 2.
   Završna odredba
   Ova Uredba stupa na snagu sljedećeg dana od dana objave u Službenom listu Europske unije.
   
      Sastavljeno u Frankfurtu na Majni 10. prosinca 2014.
      
         
            Upravno vijeće ESB-a
         
         
            Predsjednik ESB-a
         
         Mario DRAGHI
      
   
   
      (1)  SL L 318, 27.11.1998., str. 1.
   
   
      (2)  SL L 318, 27.11.1998., str. 4.
   
   
      (3)  Uredba (EZ) br. 1745/2003 Europske središnje banke od 12. rujna 2003. o primjeni odredbi o minimalnim pričuvama (ESB/2003/9) (SL L 250, 2.10.2003., str. 10.).
   
      (4)  Uredba (EU) br. 1071/2013 Europske središnje banke od 24. rujna 2013. o bilanci sektora monetarnih financijskih institucija (ESB/2013/33) (SL L 297, 7.11.2013., str. 1.).
   
      (5)  Uredba (EU) br. 1071/2013 Europske središnje banke od 24. rujna 2013. o bilanci sektora monetarnih financijskih institucija (ESB/2013/33) (SL L 297, 7.11.2013., str. 1.).”